KZN se ekonomie geknak deur plunderaars
Die onluste en plundery van die afgelope week, kan die KZN se ekonomie tot R10 biljoen kos. Dit kom na 'n week van anargie in KZN wat die provinsie onder erge druk geplaas het.
Meer as 150 000 mense se werke is tans in die balans nadat ongeveer 40 000 besighede geplunder of verwoes is. Meer as 50 000 informele besighede is ook hierdeur geraak. Meeste van die informele besighede was nie verseker nie.
Alhoewel beide die Durbanse en Richardsbaai se hawens weer oop is, gaan die provinsie nog lank gebuk gaan onder ekonomiese druk.